บาทเปิด 36.08/10 แนวโน้มอ่อนค่า
เงินบาทเปิด 36.08/10 แนวโน้มอ่อนค่า จากแรงกดดันดอลล์แข็งรับเฟดจะขึ้นดอกเบี้ย
15 ธ.ค. 2558

เงินบาทเปิด 36.08/10 แนวโน้มอ่อนค่า จากแรงกดดันดอลล์แข็งรับเฟดจะขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.08/10 บาท/ดอลลาร์ จากช่วงเย็นวานนี้ที่ปิดตลาดที่ระดับ 36.14/16 บาท/ดอลลาร์ 
เงินบาทวันนี้คาดว่าจะแกว่งอยู่ในกรอบแคบๆ แต่ยังมีแนวโน้มไปในทิศทางที่อ่อนค่า โดยนักลงทุนรอผลการประชุมคณะกรรมการกำหนดนโยบายการเงิน ธนาคารกลางสหรัฐ(FOMC) ในวันที่ 15-16 ธ.ค.นี้ ซึ่งตลาดต่างคาดกันว่า FOMC จะมีการปรับขึ้นอัตราดอกเบี้ยนโยบายในรอบนี้
"บาทคงแกว่งแคบๆ วันนี้ แต่ยังมีแนวโน้มไปทางอ่อนค่า คงต้องรอผลประชุม FOMC ก่อนว่าจะมีการปรับดอกเบี้ยหรือไม่ในรอบนี้ คงทราบผลเช้าวันพฤหัส" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 36.00-36.20 บาท/ดอลลาร์